Diari Oficial de la Generalitat Valenciana


Sumari del DOGV 3524, del 24-06-1999 (1999/4719)

RESOLUCIÓ d'11 de març de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
------------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/4719


Data del document
:   11-03-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Aldaia
    * cultura regional
    * propietat immobiliària

RESOLUCIÓ d'11 de març de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1999/4719]
  
Examinat el procediment iniciat d'ofici per la direcció del Centre de Formació i Inserció Professional d'Aldaia per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han apreciat els fets que figuren a continuació:
  
Primer
  
Segons el tècnic valorador designat en el procediment hi ha al Centre FIP d'Aldaia una sèrie de màquines eina d'impossible aprofitament per als fins formatius a què es destinaven, atés el seu grau d'obsolescència, i el valor en conjunt de les quals no excedix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració practicada.
  
Tercer
  
Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats semblants.
  
Quart
  
Examinades les ofertes presentades pels industrials, el Servei de Programació i Coordinació de Formació Professional Ocupacional proposa l'adjudicació a l'empresa Maquinaria Nicolau Huerta, SL per un import de tres-centes mil pessetes (300.000 PTA), per ser este el millor preu oferit.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que establix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV 15.01.1990).
  
Segon
  
L'alienació dels béns a títol onerós en comportarà la desafectació per aplicació d'allò que s'ha disposat en la Llei de Patrimoni ja esmentada.
  
D'acord amb tot l'anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per mitjà de la Resolució de 10 de juliol de 1997 (DOGV núm. 3.043 de 25.07.1997), resolc
  
Primer
  
Desafectar els béns a què es referix esta resolució del servici públic al qual s'hi destinaven, i que s'indiquen en l'annex.
  
Segon
  
Adjudicar a l'empresa Maquinaria Nicolau Huerta, SL el lot de màquines eina que s'inclou en la relació annexa, d'acord amb l'oferta presentada per esta, per un import total de tres-centes mil pessetes (300.000 PTA).
  
Contra esta resolució, que posa fi a la via administrativa, les persones interessades podran interposar, després de la comunicació preceptiva a este òrgan de contractació, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptats a partir de l'endemà de la recepció de la notificació, de conformitat amb allò que s'ha establit en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i en els articles 58.1 i 57.2 f) de la Llei de la Jurisdicció Contenciosa Administrativa (disposició addicional onze de la Llei 30/1992). Tot això sense perjudici que s'utilitze qualsevol altra via que es considere oportuna.
  
València, 12 de maig de 1999.- El secretari general: José Antonio Manteca Pérez
  
ANNEX
  
Valoració de les màquines eina que a continuació s'indiquen per a l'alienació i posterior baixa d'inventari del centre FIP d'Aldaia, realitzada pel Sr. José Sánchez Serantes, instructor de FPO en la especialitat de mecànica industrial del Centre FIP d'Aldaia:
  
1 Fresadora Universal, marca JARQUE Núm. sèrie 17 30.000 PTA
  
1 Fresadora Universal, marca JARQUE Núm. sèrie 12 30.000 PTA
  
1 Rectificadora tangencial, marca CORNADO Núm. sèrie 1691 20.000 PTA
  
1 Torn paral·lel, marca ZUBAL Núm. sèrie 3289 35.000 PTA
  
1 Torn paral·lel, marca ZUBAL Núm. sèrie 3287 35.000 PTA
  
1 Banc de treball, unipersonal sense caragol de banc 3.000 PTA